Jeep

Ιδιοκτησία

Το 1953 προέκυψε η δημιουργία της Kaiser-Jeep μετά την εξαγορά της Willys-Overland από την Kaiser Corporation, έναν παλαιό τοπικό κατασκευαστή οχημάτων. Το 1970 πέρασε στα χέρια της American Motors, μια αυτοκινητοβιομηχανία που ήταν παλαιότερος ανταγωνιστής των Ford, General Motors και τελικώς της Chrysler. Το 1987 όμως, εξαγοράστηκε από την Chrysler, δημιουργώντας την θυγατρική της, με το όνομα της Eagle.
Έως και το 2009 ήταν σημαντικό όνομα του Ομίλου Chrysler, όταν όμως μεσολάβησε η κρίση της παγκόσμιας αυτοκινητοβιομηχανίας εκείνη την εποχή, ο Όμιλος υπέστη χρεωκοπία και πέρασε στα χέρια της Αμερικάνικης κυβέρνησης. Το 2013 αγοράστηκε ένα μεγάλο ποσοστό της από την Fiat, με αποτέλεσμα την οριστική διάσωση της Chrysler και των θυγατερικών της βιομηχανιών, με έμμεσο επακόλουθο την δημιουργία της FCA, το 2014.

Προέλευση του ονόματος Jeep

Η ονομασία Jeep δεν έχει σαφή προέλευση, αλλά υπάρχουν πολλές θεωρίες που την περιβάλλουν. Κάποιες από αυτές, είναι ότι για πρώτη φορά χρησιμοποιήθηκε ως συντόμευση της λέξης για την ιδιότητα που έφερνε το πρώτο όχημα της βιομηχανίας (Willys MB) ως Όχημα κυβερνητικών σκοπών όπως συνέβη και στο στρατιωτικό όχημα, Humvee που στην πραγματικότητα το πλήρες όνομα είναι (High-Mobility Multi-purpose Wheeled Vehicle). Άλλη μια θεωρία προέρχεται από τον απόστρατο Επιλοχία και ηθοποιό Ρόναλντ Έρμει, ο οποίος ανέφερε πως η ονομασία προήλθε από στρατιώτες που εμπνεύστηκαν από τον φανταστικό χαρακτήρα της σειράς Ποπάι, τον Eugene the Jeep, επειδή είχε την ικανότητα να επιλύσει κάποιες δύσκολες καταστάσεις.
Ωστόσο, υπάρχουν ισχυρισμοί πως οι στρατιώτες χαρακτήριζαν το όχημα ως "Peep" και όχι "Jeep". Επίσης, παρόμοιοι όροι είχαν εμφανιστεί κατά καιρούς σε βιβλία ή και ακόμη και σε ομιλίες και αποσπάσματα όπως οι λέξεις "Beep" και "Seep".
Επίσης, η ονομασία jeep χρησιμοποιήθηκε το 1914 από στρατιωτικούς τεχνίτες για την δοκιμή νέων οχημάτων. Τα τρακτέρ που κατασκευάστηκαν από μια βιομηχανία του Μινεάπολις είχαν ως προσωνύμιο την λέξη αυτή.

Στροφή της Jeep στα πολιτικά μοντέλα (1944 - 1985)

Η Jeep μετά την κυκλοφορία του Jeep CJ (Civilian Jeep) συνέχισε και με νεότερα εκείνης της εποχής μοντέλα, τα οποία έγιναν πιο φιλικά στον κόσμο λόγω των έντονων χρωμάτων που είχαν διαδώσει. Κύριο χαρακτηριστικό ρόλο σε αυτήν προσπάθεια, δείχτηκε και στην σειρά Jeep DJ (Dispatcher Jeep). 
Την δεκαετία του 1960 το όνομα «Jeep» άρχισε να αποκτά την αρχική του ιδιοτροπία, αλλά σε πιο ακραίες επιδόσεις. Η αρχή έγινε με το Jeep Wagoneer το οποίο που βασίστηκε στην καινούργια πλατφόρμα SJ όπου χάρη σε αυτήν γεννήθηκε και η σειρά Jeep Cherokee. Το αξιοσημείωτο είναι ότι σε αυτήν την πράξη, ασχολήθηκαν και οι τέσσερις κατασκευαστές με τον καιρό που βοήθησαν στην εξέλιξη της μάρκας, τόσο ποιοτικά όσο και εργονομικά. Επιπλέον, την κατασκευή ενός στρατιωτικού οχήματος M-715 είχε μπει στα σχέδια και δόθηκε στην παραγωγή, το 1967.
Στην μετέπειτα πορεία της, ακολούθησε αυτή η τακτική ακόμη περισσότερο, δημιουργώντας και άλλα όμοια μοντέλα με τις διαφορές τους να φαίνονται τόσο στο αμάξωμα αλλά και στην χρηστικότητα τους, όπως το Jeep Comanche ένα αγροτικό όχημα, το οποίο κυκλοφόρησε με βάση το σύστημα μετάδοσης κίνησης σε εκδόσεις 4x2 και 4x4.

Μετασταδιακή εξέλιξη της Jeep (1986 - 2013)

Το 1986 μπήκε στην παραγωγή ο απόγονος του Jeep CJ, το Jeep Wrangler ένα μοντέλο που σχημάτισε μια δικιά του γενιά. Η ιδιαίτερη σχεδίαση του, είναι αρκετά αναγνωρισμένη παγκοσμίως με αποτέλεσμα πολλές άλλες αυτοκινητοβιομηχανίες να έρχονται σε επαφή με την Jeep για την χρήση ενός μοντέλου τους με την ίδια πατέντα. Η σειρά Cherokee απέκτησε μια μεγαλύτερη έκδοση, η οποία και ονομάστηκε Jeep Grand Cherokee το 1992 και ακόμη και σήμερα επιτυγχάνει μεγάλη ανταπόκριση από τον κόσμο. Τουλάχιστον, μέχρι τις αρχές του 2000, η Jeep είχε βάλει αυτά τα οχήματα πολύ ψηλά, ενώ το 2001 παρουσιάστηκε ο απόγονος του απλού Cherokee, το Jeep Liberty, που ήταν επηρεασμένο από τα πρωτότυπα Dakar και Jeepster. Εκτός ΗΠΑ, το όνομα Cherokee παρέμεινε, άσχετα αν η κανονική ονομασία ήταν διαφορετική.
Το 2006 ξεκίνησε να παράγεται το σαφώς μεγαλύτερο (λόγω καμπίνας) Jeep Commander, μετά την επίσημη παρουσίαση που πραγματοποιήθηκε το 2005 στην Νέα Υόρκη. Το συγκεκριμένο όχημα έφερνε στοιχεία από το Wagoneer και από μια μεγαλύτερη έκδοση του Liberty, όπου με την δεύτερη υπάρχει μια πιο μεγάλη ομοιότητα. Άλλο ένα μοντέλο που ακολούθησε την πιο εξελιγμένη φιλοσοφία της Jeep, είναι και το Jeep Patriot.

Η Jeep στα χέρια της FCA (2014 - σήμερα)

Αποτελώντας ακόμη ένα σημαντικό όνομα της FCA US, η Jeep έχει «εξημερωθεί» ακόμη περισσότερο σε σχέση με το παρελθόν η σχεδιαστική φιλοσοφία της όμως που την έκανε γνωστή έχει μείνει αναλλοίωτη. Έχοντας μπει σαν μια ανταγωνιστική μάρκα στο 5ετές σχέδιο της Fiat-Chrysler, ο ρόλος της πλέον θα είναι πιο φιλικός για να ανταγωνιστεί τα όμοια μοντέλα της Mercedes-Benz, της Nissan, της BMW, το μοντέλο S-Cross της Suzuki κλπ. 
Το 2014 μπήκε ένα διαφορετικό μοντέλο της Jeep, το Renegade βασιζόμενο σε μια νέα πλατφόρμα από την FCA για μοντέλα σαν αυτό. Στοιχεία του Renegade, μετά την εξαγορά της Chrysler από την Fiat πάρθηκαν και για μια SUV έκδοση του Fiat 500 (2007) με την ονομασία Fiat 500X. Το συγκεκριμένο μοντέλο έφερε σε μια νέα εποχή την Jeep, ενώ τα επακόλουθα πλάνα της είναι και ένα νεότερο Jeep Wrangler μεταξύ του 2017 και 2018. Η παρουσίαση και αναβίωση του ονόματος «Wagoneer» φαίνεται πως θα γίνει το 2019, και θα γίνει ένα ανταγωνιστικό μοντέλο των μεγάλων ακριβών SUV.